السلام عليكم ورحمة الله وبركاته. اهلا بحضراتكم في المقطع رقم ستمية وتمنتاشر من مقاطع حظر التجول والحلقة الاولى من حلقات تدبر سورة النازعات ارجو من حضراتكم تجيبوا المصاحف سورة النازعات سورة مكية
نزلت بعد سورة النبأ مباشرة في الربع الاخير من الفترة المكية يعني تقريبا في اخر تلات سنوات قبل الهجرة ترتيبة في المصحف العثماني رقم تسعة وسبعين بعد النبأ ايضا مباشرة. فهم الاتنين نزلوا ورا بعض وبرضو موجودين بنفس ترتيبهم في
المصحف ككل السور المكية محورها الرئيسي هو العقيدة ولما نقول محورها هو العقيدة يعني محورها هو ما يجب ان يؤمن به الانسان قبل ان يفرض الله سبحانه وتعالى على الناس الحلال والحرام ومعزم الاحكام ده كله كان في المدينة الفرض فرض الاحكام. لكن القرآن بنى شخصية
انسان اولا في مكة ما يجب ان يؤمن به ويعتقد فيه ولذلك لما نقول صورة محورها الرئيسي العقيدة اذا هي سورة لما نتدبرها بتبني فينا نفس اللي بنيته في الصحابة
يعني انت بيتبني فيك وانت بتقرأ القرآن بتدبر نفس اللي اتبنى في عمر وابو بكر وعلي والزبير وخديجة وعائشة رضي الله عنهم جميعا ان هو نفس نفس اللي قرأوه ونفس اللي تدبروه
فنبدأ بازن الله. اعوذ بالله السميع العليم من الشيطان الرجيم. قبل ما ابدأ طبعا احب انوه ان اللي بيتفرج على يوتيوب او فيسبوك بيشوف الايات بتطلع على الشاشة. الجماعة بتوع آآ انستجرام او بتوع كلاب هاوس طبعا ما لهمش حز في
في هذا الامر ازا كان ما يقدروش يخشوا على اللينك بتاع اليوتيوب او بتاع الفيسبوك يعني يتابعوا بقى معنا كده اعوذ بالله السميع العليم من الشيطان الرجيم. بسم الله الرحمن الرحيم
والنازعات غرقا. والناشطات نشطا. والسابحات سبحا. فالسابقات ثقة فالمدبرات امرا يوم ترجف الراجفة تتبعها الرادفة قلوب يومئذ واجفة ابصارها خاشعة سورة النازعات معظمها تعبيرات وكلمات تقبل اكثر من تأويل يعني اكثر من معنى اكثر من احتمال
وده بيجبر الانسان على التدبر والتفكر بيجبر الانسان على اعمال العقل والا تصبح كلمات القرآن بلا اثر وبلا فائدة. ما هو انا لو هقرا كلمات القرآن زي ما بقرا جريدة الاهرام
يعني هتزودني ايه ايمانا فلابد ان الانسان يتفكر ويتدبر في كلام الله علشان يصبح له اثر وفائدة عليه النازعات والناشطات والسابحات. والسابقات والمدبرات. كلها كلمات تقبل عدة تأويلات كلها والنازعات غرقا. ممكن تكون انواع من الملائكة
ممكن انواع من المؤمنين قالوا النازعات هم جماعات من المجاهدين حين ينزعون السهام من الجعبة السهام بتوضع في جعبة والجعبة بتوضع على الظهر والرامي اللي بيضرب اللي بيرمي السهام. الرامي بينزع السهم بايده كده
كده ومن ورا ضهره بيجيبه ويطلقه باستخدام القوس. فالنازعات هي جماعات المجاهدين الذين ينزعون السهام وقالوا النازعات هي النجوم تنزع من افق الى افق غرقى قال لك بتغيب بان تغرق في الافق كما تغرق الشمس في البحر. لكن اقوى تفسير هي انها انواع من الملائكة
قلنا قبل كده ان الملائكة انواع. هناك ملائكة تدير قوانين الطبيعة. ورد في السنة النبوية ان هناك ملك موكل بالجبال في الحديث بتاع قرن الثعالب لما جا له ملك الجبال وقال له اؤمرني اطبق عليهم الاخشبين. فالنبي قال ملك الجبال
اذا هناك ملك موكل بالجبال. هناك ملك موكل بالرياح التي تحرك السحب اللي بتنزل المطر. اذا قوانين الطبيعة بتديرها هناك ملائكة زبانية جهنم وهناك تسعة صقر عليها تسعة عشر. اذا هناك انواع من الملائكة. منها ملائكة
الموت اول ايتين فيهم نوعين من ملائكة الموت اقرأ بقى معي كده اول ايتين والنازعات غرقا. والناشطات نشطا. الواو دي واو القسم. فربنا والله والليل ازا والنازعات قسم بالنازعات. والناشطات قسمتاني بالنوع التاني من الملايكة
الناشطة قالوا النازعات هي الملائكة التي تنزع ارواح الكفار والناشطات هي الملائكة التي تنشط ارواح المؤمنين. النزع عكس النشط ينزع الشيء ازا هناك مقاومة من ناحية الشيء. لا يريد الخروج. الشيء ده ممكن لازق فلاضطر ان انا انزعه. او حد بيشده من الناحية التانية
اضطر ان انا انزعه هناك مقاومة بالتالي المقاومة تحتاج قوة حتى يتحقق خروج الشيء اما النشط فهو اخراج الشيء بسرعة وسهولة. سحب النشط والسحب سحب دون مقاومة. يقول لك نشط الدلو من البئر
يعني ساحة بالجردل من من الايه من البئر على طول وهناك معنى اخر في اللغة لكلمة نشط. او نشط وهو الخروج من بلد الى اخر في الحيوانات. يعني يقول لك ايه؟ هذا ثور ناشط. ناشط يعني جاي من قرية تانية. يعني يزهر ان هو ايه
فلت من من الحبل اللي مربوط به من الرباط بتاعه فنشط يعني ايه خد بعضه ايه وخرج من القرية دي وراح قرية تانية يبقى النازعات ملائكة بتنزع ارواح الكفار لانهم بيقاوموا خروج ارواحهم. لانهم يريدون الدنيا
بينما المؤمنين يحبون لقاء الله فلا يقاوموا خروج ارواحهم. فتنشطها الملائكة. النبي صلى الله عليه وسلم قال رسول الله صلى الله عليه وسلم الدنيا سجن المؤمن وجنة الكافر والنازعات غرقا. يعني ايه غرقا
لما نقول استغرق في العمل او استغرق في الضحك. يعني بالغ كثيرا. بيعمل بشدة يضحك بشدة والنازعات غرقا ربنا بيقسم بالملائكة التي تنزع ارواح الكفار بشدة والناشطات ناشطات ربنا اقسم بالملائكة التي تسحب ارواح المؤمنين بخفة
ليه؟ لانها ارواح نشطة تريد القفز من الدنيا الى بارئها نريد القفز تريد الذهاب الى خالقها. ده يخلينا نقول ان بداية السورة غريبة جدا يعني الصورة بتبدأ بمشهد مرعب لكافر بينزع روحه بالقوة وهو بيقاوم
بعد ذلك مشهد لمؤمن بتخرج روحه بسهولة وكأنها بتقفز زي العصفور لما بيتفتح له باب القفص بس صدقوني المتدبر يعلم ان بداية الموضوع مش هنا الايات دي استكمال لايات السورة اللي فاتت. ايات سورة النبأ
امبارح تدبرنا قول الله تعالى في سورة النبأ يوم يقوم الروح والملائكة صفا الملائكة واقفين صفوف ليه منتزرين اوامر منهم نازعات ومنهم ناشطات. فربنا بيقسم بانواع الملائكة في فاحنا فهمنا منهم اول نوعين بيقبضوا ارواح الكافرين وارواح المؤمنين. وهنشوف دلوقتي الباقيين اللي ربنا يعني يعني آآ
اقسم بهم لكن خلينا دلوقتي الاول نشوف التناسب والانسيابية اللي بين سورة النبأ وسورة النازعات وكأنهم سورة واحدة الاية تسعة وتلاتين. في سورة النبأ تدبرناها امبارح ذلك اليوم الحق فمن شاء اتخذ الى ربه مآبا. يبقى فيه ارواح مشتاقة
الى لقاء ربها لانها في الدنيا اتخذت الى ربها مآبا. يعني مشيت على الطريق المستقيم حتى تصل الى الله. فلما جاء الملائكة نشطت. والناشطات نشطا. هم دول دول اللي في سورة النبأ فمن شاء اتخذ الى ربه مآبا. ده
هو لما تيجي الملايكة تاخد روحه بينشط بتنشطها نشطا يعني قفزت من الدنيا كما يقفز انسان يريد النجاة من آآ مركب بيغرق او من من من بيت بيحترق بيقفز من الشباك
الاية اللي بعدها في النبأ اخر اية في النبأ انا انذرناكم عذابا قريبا يوم ينظر المرء ما قدمت يداه ويقول الكافر يا ليتني كنت ترابا اذا هناك ارواح انذرت بالعذاب
فلما جاءها الموت قاومت وحاولت البقاء في دار الشهوات في الدنيا. لانها لا تريد ان تذهب الى دار تتحاسب فيها يقول الكافر يا ليتني كنت ترابا يا ريتني كانت زي الحيوانات اللي بقت تراب
فشايفين الروعة بتاعة الصورتين. يبقى سورة النازعات تبدأ بمشهد تنفيذ الانذار اللي ورد في سورة سورة النبأ انا انذرناكم عذابا قريبا والسابحات والنازعات غرقا وقلنا ان هناك قراءة عدة قراءات على فكرة. يعني وجه من اوجه ورش وقراءة حمزة
اوصل الصور بدون بسملة. وكأنك تقرأ سورة واحدة. القرآن كله سورة واحدة تعالوا ناخد بقى الاية تلاتة والاية اربعة ونشوف نوعين اخرين من الملائكة والسابحات سبحا فالسابقات سبقا بعد ما بتخرج ارواح المؤمنين
بيجدوا ملائكة منتظرينهم علشان يوصلوهم فكل رح مؤمنة بيجي لها ملك بيقول لها انا السواق بتاع حضرتك مستعد يلا هنروح هنعوم هنسبح ويبدأ سباق سباحة بين الملائكة. كل ملك بيحمل مؤمن من المؤمنين. وينتهي السباق بان بعضهم بيسبق
بعض فالسابقات سبق خلي بالك ده قسم واحد. لان فيه واو قسم واحدة. والسابحات سبحا. كلهم اللي شالوا المؤمنين. ارواح المؤمنين. وبيسبحوا بعضهم سبقوا. فالسابقات سبق فالسابقات دول مجموعة سبقت من ضمن السابحات
تخيل بقى المتعة يعني ربنا مش باعت للمؤمنين وسيلة مواصلات متعبة عشان يوصلهم مكانهم في البرزخ لأ ولا حتى باعت وسيلة مواصلات مريحة. ده باعت لهم وسيلة مواصلات مسلية كأنهم في ملاهي
كل واحد منهم محمول بملك من الملائكة تتسابق كلها. والمؤمنين بيضحكوا ومش مصدقين وكل واحد بيشجع اللي هو الملك اللي شايله هو اللي يسبق. والسابحات سبحا. فالسابقات سبقا خلي بالك انت مراقب القرآن بيعمل ايه في مشاعرك ولا لأ
انت من نص دقيقة كنت مرعوب من مشهد النازعات والنازعات غرقا. النازعات اللي بيشدوا روح الكافر بيشدوها من كل حتة في جسمه وهو عمال بيشد قصادهم فبينزعوها بقوة غارقة ودلوقتي انت فاتح بوقك وبتضحك على المشهد بتاعك. والسابحات سبحا. فالسابقات سبقة. ده كله عبارة عن تربية ايمانية
يعني ايه تربية ايمانية؟ قلنا الايمان محله القلب وكلمة القلب مش مقصود بها العضلة اللي بتضخ الدم في الجسم القلب في القرآن والسنة تسعة وتسعين في المية من المواضع اللي ذكر فيها بيعني مجموع المشاعر
بتاعة الانسان. كل مشاعرك اسمها القلب فلما مثلا مشاعر منها مشاعر الخوف منها مشاعر الامن منها مشاعر الفرح والسعادة والسرور. طيب يبقى لما اربع ايات يشعروك بالخوف ثم بالامن ثم بالسعادة ده تربية لمشاعرك
قلنا المشاعر هي القلب يبقى ده تربية لقلبك تربية قلبية وان القلب محله الايمان يبقى دي تربية ايمانية شفت بقى ازا الايمان فين المشاعر الايمان موجود في المشاعر بتاعة الانسان. كل شعور من مشاعرك لابد ان القدسي تسيبه للقرآن يشده لك
الزرجينة ويزبطه لك. القرآن بيزبطه اللي عاوز يستفيض في هذا الموضوع يقرأ كتاب اسمه التوازن التربوي. للدكتور مجدي الهلالي. او على الاقل يشاهد محاضرة التوازن تربوي بتاعتي اللي هي في اول البلاي ليست بتاعة التربية الايمانية
طيب هناك طبعا ايضا تفاسير تقول معاني اخرى للسبحات ومعاني اخرى للسابقات. زي ما قلت لكم قبل كده انا بختار من التفاسير ما اشعر انه الاقرب للصحة عشان نتدبره ده دي مش حلقة تفسير. لو هي حلقة تفسير هنجيب التفاسير كلها ونقعد نقارن بينها ونرجح لكن دي مش حلقة تفسير دي حلقة تدبر. فانا باختار من التفسير
في التفسير وبنرجحه. الحقيقة يعني الدكتورة كائنات بعتت لي رسالة من شوية عندها تدبر جميل جدا في الموضوع ده لو نلاحز ان النازعات اللي بينزعوا اه اه ارواح الكفار اسمهم والنازعات غرقا وقلنا غرقى يعني بشدة من الاستغراق لكن ايضا غرقة لها ايضا معنى اخر وهو الغرق
وبينزعوها وكأنهم بيغرقوها. بينما اللي بيحملوا ارواح المؤمنين طبقا يعني تفسير سيدنا علي بن ابي طالب هم السابحات بيحملوا ارواح المؤمنين السابحات بيسبحوا بها على طيب بيسبحوا بها في والاخرين اللي آآ بينزعوا ارواح الكفار بيغرقوها
ماشي؟ طيب ناخد بقى الاية خمسة اقرا معي الاية خمسة فالمدبرات امرا قلنا الملائكة منها ما يدير قوانين الطبيعة فمنها من ينفذ اوامر الله فيما يخص بقى المطار ما يخص الريح ما يخص اي حاجة. حفز العباد
الله هو الذي يدبر الامر. الملائكة تنفذ طب ليه الف المدبرات امرا؟ بينما الله هو الذي يدبر هذا من باب اطلاق عمل الامر على ما يقوم به المأمور المنفذ يعني ممكن تطلق
آآ اللي بيعملوا اللي بيعطي الامر على المأمور اللي بينفزه. مسلا قائد الشرطة قمر عسكري صغير انه يضع مجرم في الزنزانة يسجنه في الزنزانة فلما نقول العسكري سجن المجرم ما غلطناش
مع ان العسكري اه راجل مأمور وبينفز الاوامر لكن احنا ممكن نطلق عليه عمل اللي امره كان ربنا هو الذي يدبر الامر ويأمر الملائكة بالتنفيذ فمن الممكن ان يسميها فالمدبرات انه انها مدبرات وهي مش هي مش بتدبر لكن هي
تنفذ التدبير الالهي يعني كلمة يدبر الامر. جاءت في القرآن الكريم اربع مرات كلها عن الله سبحانه وتعالى انه يدبر الامر طيب ازا ده كله قسم. ربنا اقسم فيه بانواع الملائكة
سؤال بقى احنا قلنا اركان القسم المقسم اللي هو هنا. الله! هو اللي بيقسم المقسم به انواع ملائكة هنا اهي اين المقسم عليه؟ يعني فين جواب القسم؟ ربنا بيقسم على ايه
اقرأ معي من الاية ستة للاية تسعة يوم ترجف الراجفة تتبعها الرادفة قلوب يومئذ واجفة. ابصارها خاشعة جواب القسم حاجة من اتنين اما محذوف تقديره لتبعثن فيبقى ربنا اقسم بالملائكة التي تقبض ارواح الكافرين والمؤمنين ثم تسبح بها الى مستقرها
ان الكل سيبعث يوم ترجف الراجفة. تتبعها الرادفة. يعني كانها لتبعثن يوم ترجف الراجفة اوها الرادفة الراجفة هي النفخة الاولى اللي بينتهي فيها العالم يعني قيام الساعة الرادفة معناها التابعة اللي وراها الرادفة يعني اللي وراها. حديث معاز يقول كنت ردف رسول الله على حمار. يعني كنت قاعد خلفه على
عمر مش بنشوف كده عندنا مسلا في الفلاحين آآ الفلاح راكب الحمار وواخد ابنه وراه هو كده. وراه ده اسمه رديفه وراه اللي بعده يبقى لو الراجفة هي النفخة الاولى التي يموت فيها الخلائق
الرادفة هي النفخة الثانية التي يبعث فيها الخلائق من القبور برضو قلنا تحتمل التأويلات كلها الراجفة سميت راجفة هل لان الارض بترجف ولا لان الناس سترجف ولا ايه بالزبط؟ لكن الاقرب هو ان الارض نفسها سترجف يعني ستهتز
يعني ستزلزل في سورة المزمل لسا عن قريب يعني من اسبوعين احنا تدبرنا قول الله تعالى يوم ترجف الارض والجبال كانت الجبال كثيبا مهيرا يبقى يعني معناها يوم تزلزل الارض
وفي سورة الحج وردت باسم الزلزلة. يا ايها الناس اتقوا ربكم ان زلزلة الساعة شيء عظيم. اذا هي زلزلة يوم الساعة. هي الراجفة عندنا في سورة النزاز اسمها الراجفة وفي سورة الزلزلة طبعا
اذا زلزلت الارض زلزالها واضحة. طيب فاما ان الله سبحانه وتعالى اقسم بالملائكة المسئولة عن قبض الارواح ان الناس ستبعث لتبعثن محذوفة في هذا اليوم ويوم ترجف الراجفة واما ان ما فيش محذوف ولا حاجة
لكن ربنا بيقسم على ان العباد سيكونوا في حالة خوف وفزع يوم ترجف الراجفة تتبعها الرادفة. ازاي؟ اقرا معي من الاية ستة للاية تسعة يوم ترجف الراجفة تتبعها الرادفة اللي جاي ده بقى هو اللي ربنا اقسم عليه
قلوب يومئذ واجفة. ابصارها خاشعة. يبقى جواب القسم هو ان الحالة النفسية يومها بتاعة ناس معينة هتبقى ان القلوب ستكون واجفة يعني مضطربة من الخوف ابصارها خاشعة يعني العيون بصة في الارض
الخشوع هو النظر في الارض من من التذلل ابصارها خاشعة. يعني العيون بصة في الارض. الانسان لما بيخاف بيبص في الارض تحت ليه؟ هو خايف يبص حواليه من كتر الخوف وهو باصص في الارض
خايف يبص حواليه وكانه بيستخبى هو مش مستخبي بس خايف يبص حواليه وبعدين فجأة القرآن يعمل فلاش باك بك ويرجع بك للدنيا ويجيب لك مشهد لهم للكفار وهم بيضحكوا وبيسخروا
من فكرة البعث اقرأ معي من عشرة الاتناشر انا اسف من عشرة لاتناشر يقولون ائنا لمردودون في الحافرة. ائذا كنا عظاما نخرة؟ قالوا تلك اذا كرة خطرة ابي ابن خلف
اخو امية ابن خلف سيد سيدنا بلال رضي الله عنه اللي كان بيعزبه في بطحاء مكة يعني في صحراء مكة ابي بن خلف ده راح للنبي عليه الصلاة والسلام وفي ايديه
عزام بالية وفارغة من جوة. عارفة العضمة لما بتقعد آآ مسلا شهر كده ولا حاجة اتفرغت من جوة من النخاع اللي فيها ده تفرغ فراح بشوية عضم كده بالي كده
وقال للنبي صلى الله عليه وسلم باستهزاء. بصيغة الاستفهام كانه بيسأله اتعدنا يعني انت بتوعدنا وبتؤكد لنا اننا بعد ما نبقى عظام زي دي وراح فرك العظم بايده وراح نافخه كده في وش النبي عليه الصلاة والسلام
اننا هنرجع الدنيا مرة اخرى لأ بجد خوفتنا ده فعلا يعني ايه؟ يعني ده فعلا لو حصل كده ده احنا نبقى خسرانين ده انت ده انت خوفتنا. طبعا ده اسلوب كله سخرية واستهزاء
النبي عليه الصلاة والسلام قال له نعم يميتك الله ثم يحييك ويجعلك في جهنم يعني انا مش بس النبي بيؤكد له ان هيبعث. لا ده قال له طب بص بقى خد النتيجة من الكنترول. وانت بقى داخل جهنم كمان
دي قوة طيب اسمع بقى الاية عشرة يقولون ائنا لمردودون في الحافرة الحافرة عند العرب يعني المكان اللي لسة كنا فيه من شوية لدرجة ان الحفر اللي اقدمنا عملتها اثار اقدامنا لسة ما اتمسحتش والحفر مطرح رجلينا موجودة. فاسمها الحافرة. يعني المكان اللي كنا فيه من شوية. يقولون ائن
لمردودون في الحافرة. السؤال بصيغة التهكم. احنا هنرد مرة اخرى للدنيا اللي كنا فيها قبل ما نموت اقرا بقى حداشر فاذا كنا عظاما نخرة معقول بعد ما نبقى عظام نخرة نخرة يعني مفرغة من جوة. ينخر فيها السوس يعني يحفر جواها. فاذا نخرة يعني عضم
مفرغ حتى من جوة. يعني حتى العضمة مش ماسكة نفسها مش عضمة كده طازة لأ العظام لما تقدم قلنا النخاع اللي جواه بيسقط. بينشف ويسقط قالوا تلك اذا كرة خاسرة
يعني ده احنا لو حصل كده فعلا هنبقى خسرانين يعني زي ما حد ايه بيكون بيسخر من حد فيقول له بجد لأ خوفتني. انا بجد خايف يا ماما كده يعني. قالوا تلك اذا كرة خاسرة يا
اه ده احنا خايفين اوي هنبقى خسرانين لو حصل كده كرة يعني مرة اخرى عودة. دي تبقى عودة خاسرة اقرا تلتاشر واربعتاشر ربنا بيقول فانما هي زجرة واحدة فاذا هم بالساهرة. اللي هم مستبعدينه ده
وعمالين يسخروا منه. سهل جدا وبسيط جدا. ديتهم بس شخطة واحدة. هيكونوا كلهم واقفين زنهار ده معناها بالدارجة بتاعتنا بقى فاذا هم بالساهرة فاذا اذا اسمها اذا الفجائية. يعني بين الزجرة اللي هو النهرة ان الانسان
يا نهار الانسان يزعق يشخط بين الشخطة وبين عودتهم للحياة ما فيش زمن تقريبا فجأة فانما هي زجرة واحدة فاذا هم بالساهرة فجأة هيبقوا بالساهرة يعني ايه الساحر هنشوفها دلوقتي
زجرة يعني زعقة شحطة وما فيش حد هيشخط ولا حاجة. ولا حد هيزعق البعث هيحدث بان ملك ينفخ في البوق. بس كده. لكن ربنا بيقول انه هم بيستهزأوا وبيسخروا وبعد كده هيقوموا
ويحدث ما انكروه وممكن يحصل بزجرة ده في تقليل من قدرهم زي ما يكون زي ما يكون شوية عيال بيتزعق لهم فيتعدلوا قليل من قدرهم فانما هي زجرة واحدة فاذا هم بالساهرة. الساهرة قال لك لان الارض اللي هيحشر فيها الناس ارض المحشر
لسه فيها نوم الكافر واقف خمسين الف سنة من غير قطمة من غير يعني ربع سندوتش كده ولا شربة ميه والشمس قريبة من الرؤوس وعمال يغرق في عرقه وتعبان خمسين الف سنة واقف
ومش قادر حتى لا ينام ولا يفقد وعيه فاذا هم بالساهرة الجميل يا جماعة في الايات دي انها ودتك الاول الاخرة وفرجتك على ابي بن خلف وشوية المتخلفين اللي بينكروا البعث معه. وهم قلوبهم واجفة. يعني
قلوب يومئذ واجفة ابصارها خاشعة. انت دلوقتي في الاخرة وشايفهم يوم البعث باصين في الارض وقلوبهم مضطربة وبعدين راحت مرجعاك الايات للدنيا علشان تشوفهم تشوف المرعوبين يوم القيامة دول وهم كانوا بيسخروا ازاي من العقيدة دي عقيدة البعث
وبينكروها باستهزاء وبجرأة شديدة جدا خلونا نتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك
تحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله ولك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا
وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتاب
في كتالوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة في
فلسطين وكن مع اخواننا في تركستان الشرقية وفي كشميرة وفي الهند وفي الشام وانصر من نصرهم واخذل من خذلهم وطهر المسجد الاقصى من دناس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
علمائنا مريضا به او حاملا له فالبسه ثوب الصحة والعافية عاجلا غير اجل ومن لم يوصف به فقه شره وابعده عنه. ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك. وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها
فيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله ونراكم غدا باذن الله في نفس هذا الموعد ان
كنا من اهل الدنيا